CELEX: 22016D0756
Language: sl
Date: 2015-03-20 00:00:00
Title: Sklep Skupnega odbora EGP št. 73/2015 z dne 20. marca 2015 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2016/756]

19.5.2016   
               
               
                  SL
               
               
                  Uradni list Evropske unije
               
               
                  L 129/87
               
            SKLEP SKUPNEGA ODBORA EGP
      št. 73/2015
      z dne 20. marca 2015
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2016/756]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Sodelovanje pogodbenic Sporazuma EGP je primerno razširiti tako, da se vključi Sklep št. 1082/2013/EU Evropskega parlamenta in Sveta z dne 22. oktobra 2013 o resnih čezmejnih nevarnostih za zdravje in o razveljavitvi Odločbe št. 2119/98/ES (1).
               
            
                  (2)
               
               
                  Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja –
               
            SPREJEL NASLEDNJI SKLEP:
      Člen 1
      V členu 16(1) Protokola 31 k Sporazumu EGP se doda naslednja alinea:
      
                  „—
               
               
                  
                     32013 D 1082: Sklep št. 1082/2013/EU Evropskega parlamenta in Sveta z dne 22. oktobra 2013 o resnih čezmejnih nevarnostih za zdravje in o razveljavitvi Odločbe št. 2119/98/ES (UL L 293, 5.11.2013, str. 1).
                  Lihtenštajn krije vse stroške, ki izhajajo iz njegove udeležbe v dejavnostih v skladu s Sklepom št. 1082/2013/EU. Če in ko bo Lihtenštajn postal udeleženec v tretjem programu za ukrepe Unije na področju zdravja (2014–2020), kot je bil vzpostavljen z Uredbo (EU) št. 282/2014 Evropskega parlamenta in Sveta z dne 11. marca 2014, se bodo uporabile običajne določbe o povračilu stroškov.“
               
            Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*).
      Člen 3
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
      
         V Bruslju, 20. marca 2015
         
            
               Za Skupni odbor EGP
            
            
               Predsednik
            
            Gianluca GRIPPA
         
      
      
         (1)  UL L 293, 5.11.2013, str. 1.
      
         (*)  Navedena ni nobena ustavna zahteva.